Diari Oficial de la Generalitat Valenciana


Sumari del DOGV 6756, del 18-04-2012 (2012/2839)

Notificació de la sentència dictada en el juí de divorci contenciós número 1484/2011.
-------------------------------------------------------------------------------------

### Dades del document

Número de DOGV
:   6756

Data del DOGV
:   18-04-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/2839


Organisme emissor
:   Jutjat de Primera Instància Número 8 de València

Tipus de document
:   Edicte

Notificació de la sentència dictada en el juí de divorci contenciós número 1484/2011. [2012/2839]  
Divorci contenciós 001484/2011   
Part demandant: Esther Rosa Hernández.   
Part demandada: Franklin Mejía de los Santos.  
Sobre: divorcis no consensuats.   
En el juí esmentat s'ha dictat la sentència que té la dispositiva que, literalment, és com seguix:   
«Dispositiva  
Estime la demanda plantejada per Esther Rosa Hernández contra Franklin Mejía de los Santos, declarat en rebel·lia, i declare dissolt, per causa de divorci, el matrimoni contret pels cònjuges esmentats, amb tots els efectes legals i les següents mesures definitives:  
  
1. S'atorga la guarda i custòdia dels fills menors a la mare, a qui s'atribuïx l'exercici exclusiu de la pàtria potestat, que queda compartida amb el pare, sense que pertoque fixar un règim de visites, estades i comunicacions entre els menors i son pare, i sense perjuí que les parts insten pel procediment adequat davant d'este Jutjat que siga instaurat.   
  
2. S'atribuïx l'ús i gaudi del domicili familiar i del parament familiar a la mare junt amb els fills menors, en companyia de la qual queden.   
  
Franklin Mejía de los Santos retirarà del domicili conjugal, si no ho ha fet ja, els seus objectes personals i els de la seua exclusiva pertinença, en el termini de 10 dies naturals comptador des de l'endemà de la notificació d'esta resolució.   
3. El pare, Franklin Mejía de los Santos, ha de pagar a Esther Rosa Hernández, en el compte corrent que esta designe a este efecte, en concepte de contribució a gastos ordinaris dels seus dos fills, per mesos anticipats i dins dels cinc primers dies de cada mes, la quantitat mensual de 400 euros (200 euros per cada un dels menors); esta suma pecuniària serà anualment actualitzada segons la variació que experimente l'índex de preus de consum fixat per l'Institut Nacional d'Estadista o organisme que el substituïsca. Els gastos extraordinaris dels menors seran pagats al 50% per ambdós progenitors, els necessaris en tot cas i els convenients amb el consentiment o autorització previs.   
  
Es disposa la dissolució del règim econòmic matrimonial.   
I una vegada siga ferma esta resolució, remeteu-ne una testimoniança al registre civil on conste inscrit el matrimoni, perquè l'anoten al marge.   
Tot això, sense fer una imposició de costes processals.   
Esta és la meua sentència, que, de conformitat amb el que disposen els articles 265 i 266 de la Llei Orgànica del Poder judicial, s'ha d'anotar en el llibre corresponent i de què cal deixar una testimoniança en les actuacions originals, i que s'ha de notificar a les parts, amb l'advertiment que contra esta sentència poden preparar en este Jutjat un recurs d'apel·lació dins dels 20 dies següents a la notificació de la sentència, amb la consignació prèvia de la suma de 50 euros en el compte de consignacions d'este Jutjat. Ho pronuncie, mane i firme».  
Atés que es desconeix el domicili o residència actuals de la part demandada, mitjançant la diligència d'ordenació de 9 de març de 2012, el secretari, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat publicar este edicte al tauler d'anuncis del Jutjat i en el Diari Oficial de la Comunitat Valenciana per a portar a efecte la diligència de notificació al demandat.  
  
  
València, 9 de març de 2012.- El secretari judicial: Rafael Roselló Sobrevela.